CELEX: E2013P0020
Language: et
Date: 2013-08-30 00:00:00
Title: Oslo tingretti 30. augusti 2013 . aasta taotlus EFTA kohtult nõuandva arvamuse saamiseks kohtuasjas Fred Olsen ja teised vs. Staten v/Skattedirektoratet (Kohtuasi E-20/13)

19.12.2013   
            
            
               ET
            
            
               Euroopa Liidu Teataja
            
            
               C 372/19
            
         Oslo tingretti 30. augusti 2013. aasta taotlus EFTA kohtult nõuandva arvamuse saamiseks kohtuasjas Fred Olsen ja teised vs. Staten v/Skattedirektoratet
   (Kohtuasi E-20/13)
   (2013/C 372/08)
   Oslo tingrett (Oslo ringkonnakohus) esitas 30. augusti 2013. aasta kirjaga (kiri saabus kohturegistrisse 30. augustil 2013) EFTA kohtule taotluse nõuandva arvamuse saamiseks kohtuasjas Fred Olsen ja teised vs. Staten v/Skattedirektoratet allpool esitatud küsimustes.
   
               1)
            
            
               Kas asutused, mis on asutamisvormilt usaldusfondid, jäävad EMP lepingu artikliga 31 ette nähtud asutamisvabaduse reguleerimisalasse?
               Täiendav küsimus: kui jah, siis kellele kuuluvad EMP lepingu sättest tulenevad õigused?
            
         
               2)
            
            
               Kui esimesele põhiküsimusele vastatakse jaatavalt: kas usaldusfond vastab EMP lepingu artikliga 31 ette nähtud majandustegevuse nõudele?
            
         
               3)
            
            
               Kui esimesele põhiküsimusele vastatakse eitavalt: kas usaldusfond jääb EMP lepingu artikliga 40 ette nähtud kapitali vaba liikumise reguleerimisalasse?
            
         
               4)
            
            
               Kui esimesele või kolmandale põhiküsimusele vastatakse jaatavalt: kas Norra eeskirjad välismaiste kontrollitavate äriühingute kohta sisaldavad ühte või rohkemat asutamisvabaduse või kapitali vaba liikumise piirangut?
            
         
               5)
            
            
               Kui vastus neljandale põhiküsimusele on jaatav: kas piiranguid võib pidada põhjendatuks ülekaaluka avaliku huviga ning kas need on proportsionaalsed nende eesmärgiga?
            
         
               6)
            
            
               Kas usaldusfondi varade omanike vara pidev maksustamine ja maksustamine määraga 1,1 % kujutab endast piirangut vastavalt EMP lepingu artiklile 31 ja/või 40 ning kas usaldusfondi kasusaajad saavad sellele tugineda, nagu kirjeldatud nõuandva arvamuse saamise taotluse teises jaos?
            
         Kui vastus neljandale küsimusele on jaatav
   
               —
            
            
               Kas piirangut saab lugeda põhjendatuks ülekaaluka avaliku huviga ja kas piirang on proportsionaalne?
            
         
               —
            
            
               Kas maksustamine on vastuolus nõudega järgida EMP lepingu põhiõigusi?
            
         
               —
            
            
               Kas on oluline, kas leping teabevahetuse kohta Norra ja Liechtensteini vahel on jõustunud?